wickkiey/tamil-wikipedia-chunked huggingface dataset:
# இரட்டைப்படைக் குளம்பி

## விலங்கியல் வகைப்பாடு

- கீழ்கண்ட வகைப்பாடு சபால்டிங்( Spaulding et al., 2009) முறையை ஒட்டியது.
- இத்துடன் 2005 ஆண்டில் அறிவிக்கப்பட்ட, வாழும் பாலூட்டி குடும்பங்கள் ஆகும்.
- † என்ற குறியீடு உள்ள இவ்வுயிரினங்கள் ஊழிக்காலத்தவை;இன்று அவை உயிருடன் இல்லை என்பதைக் குறிக்கிறது.
- **வரிசை Artiodactyla**/**Cetartiodactyla**
- **பெருவரிசை Tylopoda**
- குடும்பம் †Anoplotheriidae (?)
- குடும்பம் †Choeropotamidae(?)
- குடும்பம் †Cainotheriidae
- குடும்பம் †Merycoidodontidae
- குடும்பம் †Agriochoeridae
- குடும்பம் Camelidae<sup>**4**</sup>: (ஒட்டக, லாமா இனங்கள் - 6)
- குடும்பம் †Oromerycidae
- குடும்பம் †Xiphodontidae
- **பெருவரிசை Suina**
- குடும்பம் Suidae<sup>**1**</sup>: (பன்றி இனங்கள் - 19)
- குடும்பம் Tayassuidae<sup>**2**</sup>: (பெக்காரி இனங்கள் - 4)
- குடும்பம் †Sanitheriidae
- **பெருவரிசை Cetruminantia**
- **வகைப்படா Cetancodontamorpha**
- பேரினம் †''Andrewsarchus(?)
- குடும்பம் †Entelodontidae
- **உள்வரிசை Cetancodonta**
- உயிரின கிளை Cetacea: (திமிங்கில இனங்கள் ~90)
- குடும்பம் †Raoellidae
- குடும்பம் †Dichobunidae
- குடும்பம் †Helohyidae
- குடும்பம் †Cebochoeridae
- குடும்பம் †Anthracotheriidae
- குடும்பம் Hippopotamidae<sup>**3**</sup>: நீர்யானை (2 இனம் )
- **வகைப்படா Ruminantiamorpha**
- **உள்வரிசை Tragulina**
- குடும்பம் †Amphimerycidae
- குடும்பம் †Prodremotheriidae
- குடும்பம் †Protoceratidae
- குடும்பம் †Hypertragulidae
- குடும்பம் †Praetragulidae
- குடும்பம் Tragulidae<sup>**5**</sup>: chevrotains (6 இனம் )
- குடும்பம் †Archaeomerycidae
- குடும்பம் †Lophiomerycidae
- **உள்வரிசை Pecora**
- குடும்பம் Antilocapridae<sup>**8**</sup>: pronghorn (1 இனம் )
- குடும்பம் Giraffidae<sup>**9**</sup>: ஒட்டகச்சிவிங்கி , Okapi (2 இனம் )
- குடும்பம் †Climacoceratidae
- குடும்பம் Moschidae<sup>**6**</sup>: musk deer (7 இனம் )
- குடும்பம் †Leptomerycidae
- குடும்பம் Cervidae<sup>**7**</sup>: deer (49 இனம் )
- குடும்பம் †Gelocidae
- குடும்பம் †Palaeomerycidae
- குடும்பம் †Hoplitomerycidae
- குடும்பம் Bovidae<sup>**10**</sup>(135 இனம் )
# இரட்டைப்படைக் குளம்பி

## வாழிடமும், வளர் இயல்பும்

இவைகள் அன்டார்டிகா தவிர அனைத்துக் கண்டங்களிலும் வாழ்கின்றன. ஆசுத்திரேலியாவிலும், நியூசிலாந்திலும் இவைகள் மனிதர்களால் அறிமுகபடுத்தப்பட்ட விலங்கினங்கள் என கண்டறியப்பட்டுள்ளன.
# இரட்டைப்படைக் குளம்பி

## குளம்பு

இவ்விலங்குகளின் விரல்கள், குளம்புகளாக மாற்றம் அடைந்துள்ளன. மாற்றமுற்ற அக்குளம்புகள், இவ்விலங்குகளிடையே, எண்ணிக்கையில் வேறுபட்டு இருக்கின்றன. இக்குளம்புகள் எண்ணிக்கையில் வேறுபட்டாலும், இரண்டிரண்டாக, சம அளவில் இருக்கின்றன. அதனால் தான், இவ்விலங்குகளை *இரட்டைப்படை விரல்கள்* என்று பொருள்படும் **ஆர்ட்டியோடாக்டிலா** (**Artiodactyla**) என்ற உயிரியல் வரிசையில் அமைத்துள்ளனர்.  
இவ்விலங்குகளின் உடல் எடை, இரட்டைப்படை எண்ணிக்கையில் உள்ள குளம்புகளின் மீது சீராக (ஏறத்தாழ சரி ஈடாக) விழுகின்றது. மூன்றாவது நான்காவது ஒன்றிய விரல்கள் இருந்தால், அவை மீதும் ஈடான எடை விழுகின்றது.ஆனால், ஒற்றைப்படைக் குளம்பிகளில்பெரும்பாலான எடை, மூன்றாவது விரலில் விழுகின்றது.  
இரட்டைப்படைக் குளம்பிகளின் ஒரு சிறப்பு அமைப்பு யாதெனில், அதன் கணுக்கால் மூட்டுக்குக் கீழே உள்ள, கணுக்கால் எலும்பின் டாலசு (Talus) எலும்பு அமைப்பு ஆகும். இது இரட்டைக் கப்பி அமைப்பு கொண்டிருப்பதால், பாதத்திற்கு இசைந்து கொடுக்கும் தன்மை அதிகம் (உவைமை கூடுதல்).
# இந்தியத் தலைமைத் தேர்தல் ஆணையர்

**இந்தியத் தலைமைத் தேர்தல் ஆணையர்**- இந்தியத் தேர்தல் ஆணையத்தின் தலைவர், இந்தியாவின் தேர்தல்களை நேர்மையாக, விருப்புவெறுப்பின்றி, எவ்வமைப்பையும் சாராமல் நடத்துவதற்கு வழிவகை செய்பவர்.  
இந்தியக் குடியரசுத் தலைவரால் தலைமைத் தேர்தல் ஆணையர் மற்றும் *இரு தேர்தல் ஆணையர்கள்* நியமனம் செய்யப்படுகின்றனர்.  
தேர்ந்தெடுக்கப்பட்டதிலிருந்து *6 ஆண்டுகள் அல்லது 65 அகவை (வயது) நிறைவுறும் வரை எது முன் நிகழ்கின்றதோ* அதைப் பொருத்து இவர்கள் பணிக்காலம் கணக்கிடப்படுகின்றது.  
இந்தியத் தலைமை நீதிபதிகளின் படிநிலையில் கருதப்படும் இவர்கள் ஊதியமும் அவர்கள் அளவிற்கு ஈடாகப் பெறுகின்றனர்.  
தலைமைத் தேர்தல் ஆணையரை **நடத்தை விதி மீறலைக்** (இம்பீச்மென்ட்) காரணம்காட்டி நாடாளுமன்றத்தில் அவர் மீது கொண்டுவரப்படும் தீர்மானத்தின் வாக்கெடுப்பில் (ஒட்டெடுப்பில்) தீர்மானம் வெற்றிபெற்றாலின்றி அவரை வேறு **எவ்வகையிலும் பணியிலிருந்து நீக்கவியலாது**.  
இதன் அதிகாரக் கட்டமைப்பில் சில மாற்றங்கள் கொண்டுவரப்பட்டு இவ்வாணையத்திற்கு கூடுதல் அதிகாரங்கள் வழங்கப்பட்டன.  
உலகநாடுகளுடன் ஒப்பிடும் பொழுது, இந்தியாவே முதன் முதலாக முழுவதும் மின்னணு எந்திரத்தின் மூலம் பொதுத்தேர்தலை நடத்திக்காட்டியது.  
இவ்வாணையத்தின் மீது மக்கள் பார்வை விழக் காரணமாயிருந்தவர் முன்னாள் தலைமைத் தேர்தல் ஆணையர் டி. என். சேஷன். அவர் 1990 முதல் 1996ஆம் ஆண்டு வரை பணிபுரிந்தார். அவரின் பணிக் காலத்தில் தான் அதுவரை தேர்தல்களில் ஊழல் மிகுந்திருந்த நிலை அவரின் கண்டிப்புமிக்க, நேர்மையான செயலால் சற்றுத் தணிக்கப்பட்டது.
# இந்தியத் தலைமைத் தேர்தல் ஆணையர்

## தலைமைத் தேர்தல் ஆணையர்கள்

**முன்னாள் தலைமைத் தேர்தல் ஆணையர்கள் பட்டியல்:**  
| வரிசை எண் | தேர்தல் ஆணையர் பெயர் | பதவி ஆரம்பம் | பதவி முடிவு |  |
| --- | --- | --- | --- | --- |
| 1 | சுகுமார் சென் | மார்ச் 21, 1950 | டிசம்பர் 19, 1958 |  |
| 2 | கல்யாண் சுந்தரம் | டிசம்பர் 20, 1958 | செப்டம்பர் 30, 1967 |  |
| 3 | எஸ். பி. சென் வர்மா | அக்டோபர் 1, 1967 | செப்டம்பர் 30, 1972 |  |
| 4 | நாகேந்திர சிங் | அக்டோபர் 1, 1972 | பெப்ரவரி 6, 1973 |  |
| 5 | தி. சுவாமிநாதன் | பெப்ரவரி 7, 1973 | ஜூன் 17, 1977 |  |
| 6 | எஸ். எல். சக்தர் | ஜூன் 18, 1977 | ஜூன் 17, 1982 |  |
| 7 | ஆர். கே. திரிவேதி | ஜூன் 18, 1982 | டிசம்பர் 31, 1985 |  |
| 8 | ஆர். வி. எஸ். பெரி சாஸ்திரி | ஜனவரி 1, 1986 | நவம்பர் 25, 1990 |  |
| 9 | வி. எஸ். ரமாதேவி | நவம்பர் 26, 1990 | டிசம்பர் 11, 1990 |  |
| 10 | டி. என். சேஷன் | டிசம்பர் 12, 1990 | டிசம்பர் 11, 1996 |  |
| 11 | எம். எஸ். கில் | டிசம்பர் 12, 1996 | ஜூன் 13, 2001 |  |
| 12 | ஜே. மை. லிங்டோ | ஜூன் 14, 2001 | பெப்ரவரி 7, 2004 |  |
| 13 | த. சு. கிருஷ்ணமூர்த்தி | பெப்ரவரி 8, 2004 | மே 15, 2005 |  |
| 14 | பி. டாண்டன் | மே 16, 2005 | ஜூன் 29, 2006 |  |
| 15 | என். கோபாலசுவாமி | ஜூன் 29, 2006 | ஏப்ரல் 20, 2009 |  |
| 16 | நவீன் சாவ்லா | ஏப்ரல் 21, 2009 | சூலை 29, 2010 |  |
| 17 | ச. யா. குரேசி | சூலை 30, 2010 | சூன் 10, 2012 |  |
| 18 | வீ. சு. சம்பத் | சூன் 11, 2012 | சனவரி 15, 2015 |  |
| 19 | அரிசங்கர் பிரம்மா | சனவரி 16, 2015 | ஏப்ரல் 18, 2015 |  |
| 20 | சையத் நசிம் அஹ்மத் ஜெய்தி | ஏப்ரல் 19, 2015 | சூலை 5, 2017 |  |
| 21 | அச்சல் குமார் ஜோதி | சூலை 6, 2017 | சனவரி 22, 2018 |  |
| 22 | ஓம் பிரகாஷ் ராவத் | சனவரி 23, 2018 | டிசம்பர் 1, 2018 |  |
| 23 | சுனில் அரோரா | டிசம்பர் 2, 2018 | ஏப்ரல் 12, 2021 |  |
| 24 | சுசில் சந்திரா | ஏப்ரல் 13, 2021 | மே 14, 2022 |  |
| 25 | இராஜீவ் குமார் | 15 மே 2022 | 18 பிப்ரவரி 2025 |  |
| 26 | ஞானேசு குமார் | 19 பிப்ரவரி 2025 | தற்போது பணியில் | } |
# இந்திய மக்களவைத் தலைவர்

**இந்திய மக்களவைத் தலைவர்**
இந்திய நாடாளுமன்றத்தின் கீழ் அவையான மக்களவையை நடத்தும் தலைவரைக் குறிப்பதாகும். மூன்றாம் உலக நாடுகளில் (வெஸ்ட்மினிஸ்டர் அரசாங்கம்) உள்ள பேரவைகளில் பயன்படுத்தப்படும் சொல்லையே இந்தியாவிலும் பயன்படுத்தப்படுகின்றது.  
மக்களவைத்தலைவர்** 5 ஆண்டுகளுக்கொருமுறை** நடத்தப்படுகின்ற தேர்தலில் வெற்றிபெற்ற உறுப்பினர்கள் பங்குபெரும் மக்களவையின் முதல் கூட்டத்தில் உறுப்பினர்களால் ஒருமனதாகத் தேர்ந்தெடுக்கப்படுகின்றார். அதன்பின் அவர் பதவி விலகினாலன்றி வேறு ஒருவரை அப்பதவியில் நியமிக்க முடியாது.
# இந்திய மக்களவைத் தலைவர்

## மக்களவைத் தலைவரின் அதிகாரங்கள்

மக்களவைத் தலைவரே பேரவையே நடத்துபவர், கண்காணிப்பவர் மற்றும் பேரவைகளின் அலுவல்களை கவனிப்பவரும் அவரே.  
**மசோதா**  
மசோதாவின் தன்மைகளை ஆராய்ந்து (பண விடை மசோதா மற்றும் பண விடையில்லா மசோதா) அதன்படி தாக்கல் செய்ய அனுமதிக்கின்றார். பேரவையை அதன் மாண்புக் குறையாமல், இறையாண்மைக் குறையாமல், ஒழுக்கத்துடன் நடைபெறக் கடப்பாடுக் கொண்டுள்ளார்.  
**தீர்மானங்கள்**  
தீர்மானங்களை அவரின் அனுமதியின்றித் தாக்கல் செய்யமுடியாது. நம்பிக்கையில்லாத் தீர்மானம், ஒத்திவைப்புத் தீர்மானம், கண்டனத் தீர்மானம் மற்றும் கவன ஈர்ப்புத் தீர்மானம் போன்றத் தீர்மானங்களை அனுமதிக்கின்றார். அவரின் இசைவினால் விவாதங்கள் ஏற்கப்படுகின்றன மற்றும் தள்ளுபடி செய்யப்படுகின்றன.  
**தேர்தல்**  
மக்களவைத் தலைவரின் தேர்தலை குடியரசுத் தலைவர் தீர்மானிக்கின்றார்.
# இந்திய மக்களவைத் தலைவர்

## மக்களவைத் தலைவர்கள்

| எண் | பெயர் | பதவி ஆரம்பம் | பதவி முடிவு | போட்டியிட்டக் கட்சி |  |
| --- | --- | --- | --- | --- | --- |
| 1. | கணேஷ் வாசுதேவ மாவ்லங்கர் | மே 15, 1952 | பெப்ரவரி 27, 1956 | இ.தே.கா |  |
| 2. | எம்.ஏ, அய்யங்கார் | மார்ச் 8, 1956 | ஏப்ரல் 16, 1962 | இ.தே.கா |  |
| 3. | சர்தார் உக்கம் சிங் | ஏப்ரல் 17, 1962 | மார்ச் 16, 1967 | இ.தே.கா |  |
| 4. | என். சஞ்சீவ ரெட்டி | மார்ச் 17, 1967 | ஜூலை 19, 1969 | இ.தே.கா |  |
| 5. | ஜி.எஸ். தில்லான் | ஆகஸ்டு 8, 1969 | டிசம்பர் 1, 1975 | இ.தே.கா |  |
| 6. | பலி ராம் பகத் | ஜனவரி 15, 1976 | மார்ச் 25, 1977 | இ.தே.கா |  |
| 7. | என். சஞ்சீவ ரெட்டி | மார்ச் 26, 1977 | ஜூலை 13, 1977 | ஜனதா கட்சி |  |
| 8. | கே.எஸ். எக்டே | ஜூலை 21, 1977 | ஜனவரி 21, 1980 | ஜனதா கட்சி |  |
| 9. | பல்ராம் சாக்கர் | ஜனவரி 22, 1980 | டிசம்பர் 18, 1989 | இ.தே.கா |  |
| 10. | ரபி ராய் | டிசம்பர் 19, 1989 | ஜூலை 9, 1991 | ஜனதா தளம் |  |
| 11. | சிவராஜ் பாட்டீல் | ஜூலை 10, 1991 | மே 22, 1996 | இ.தே.கா |  |
| 12. | பி. ஏ. சங்மா | மே 25, 1996 | மார்ச் 23, 1998 | இ.தே.கா |  |
| 13. | ஜி.எம்.சி. பாலயோகி | மார்ச் 24, 1998 | மார்ச் 3, 2002 | தெலுங்கு தேசம் |  |
| 14. | மனோகர் ஜோஷி | மே 10, 2002 | ஜூன் 2, 2004 | சிவசேனா |  |
| 15. | சோம்நாத் சட்டர்ஜி | ஜூன் 4, 2004 | மே 31, 2009 | இ.பொ.க.(மா) |  |
| 16. | மீரா குமார் | ஜூன் 1, 2009 | மே 6 , 2014 | இ.தே.கா |  |
| 16. | சுமித்ரா மகாஜன் | மே 6 , 2014 | மே, 29, 2019 | பாரதிய ஜனதா கட்சி |  |
| 17. | ஓம் பிர்லா | சூன் 19 , 2019 | கடமையாற்றுபவர் | பாரதிய ஜனதா கட்சி | } |
# இந்தியக் குடியரசுத் துணைத் தலைவர்

**இந்தியக் குடியரசுத் துணைத் தலைவர்** - இந்தியாவின் இரண்டாவது மிக உயர் பதவிக்குரியதாகும், குடியரசுத் தலைவருக்கு அடுத்த நிலையில் வரும் பதவியாகும். துணைக்குடியரசுத்தலைவரே நாடாளுமன்றத்தின் மாநிலங்களவைத் தலைவராவார். எனினும் இவருக்கு மாநிலங்களவை ஓட்டெடுப்பில் ஓட்டளிக்கும் உரிமை இல்லை. ஏனெனில் இவர் மாநிலங்களவை உறுப்பினர் அல்லர். எனினும் ஓட்டுக்கள் சமநிலையில் இருக்கும் போது இவர் ஓட்டளிக்கலாம்.  
இந்திய அரசியலமைப்புச் **சட்டவிதி 63 ல்** குறிப்பிட்டுள்ளபடி துணைக் குடியரசுத் தலைவர் நியமனம் செய்யப்படுகின்றார். குடியரசுத் தலைவருக்கு கோரப்படும் அனைத்துத் தகுதிகளும் இவருக்கும் கோரப்படும். இந்தியக் குடிமகனாக இருத்தல் அவசியம்.  
குடியரசுத் தலைவர் எதிர்பாராத இறப்பின் நிமித்தம் அல்லது அவர் பதவிக்காலம் முடிவுற்ற நிலை அல்லது அவர் பணியிலிருந்து நீங்குதல் போன்ற காலங்களில் துணைக்குடியரசுத் தலைவரே குடியரசுத் தலைவர் பதவியில் மீண்டும் புதியக் குடியரசுத் தலைவர் தேர்ந்தெடுக்கும் வரையில் பதவி வகிப்பார்.
# இந்தியக் குடியரசுத் துணைத் தலைவர்

## தேர்ந்தெடுக்கும் முறை

ஒவ்வொரு 5 ஆண்டிற்கு ஒரு முறை துணைக்குடியரசுத் தலைவர் பதவி முடிவுறும் சமயத்தில் நாடாளுமன்றத்தின் இரு அவைகளின் உறுப்பினர்களால் தேர்ந்தெடுக்கப்படுகின்றார். ஆனால் மக்களவை மற்றும் மாநிலங்களவையின் நியமன உறுப்பினர்கள் வாக்களிக்க முடியாது.  
இந்திய அரசியலமைப்பு **சட்ட விதி 67 பி** ன் படி நாடாளுமன்றத்தின் இரு அவைகளாலும் அவருக்கு எதிரான தீர்மானத்தின் வாக்கெடுப்பில் (ஒட்டெடுப்பில்) வெற்றி பெற்றாலின்றி அவரை எவ்வகையிலும் நீக்கவியலாது.
# இந்தியக் குடியரசுத் துணைத் தலைவர்

## ஊதியம்

துணைக்குடியரசுத் தலைவரின் ஊதியம் இந்திய அரசியலமைப்பில் வரையறுக்கப்படவில்லை. இருப்பினும் மாநிலங்களவைத் தலைவரின் அலுவல் நிலைக்காரணமாக அதற்கு நிகரான ஊதியம் வழங்கப்படுகின்றது.
# இந்தியக் குடியரசுத் துணைத் தலைவர்

## இந்தியக் குடியரசுத் துணைத் தலைவர்கள்

**முன்னாள் குடியரசுத் துணைத் தலைவர்கள்**.  
| எண். | குடியரத் துணைத் தலைவர் | படம் | பதவி ஆரம்பம் | பதவி முடிவு | குடியரசுத் தலைவர் |
| --- | --- | --- | --- | --- | --- |
| 1 | சர்வபள்ளி இராதாகிருஷ்ணன் | 13 மே 1952 | 12 மே 1962 | ராசேந்திர பிரசாத் |  |
| 2 | சாகீர் உசேன் | 13 மே 1962 | 12 மே 1967 | சர்வபள்ளி இராதாகிருஷ்ணன் |  |
| 3 | வரதாகிரி வெங்கட்ட கிரி | 13 மே 1967 | 3 மே 1969 | சாகீர் உசேன் |  |
| 4 | கோபால் சுவரூப் பதக் | 31 ஆகத்து 1969 | 30 ஆகத்து 1974 | வி. வி. கிரி |  |
| 5 | பசப்பா தனப்பா ஜாட்டி | 31 ஆகத்து 1974 | 30 ஆகத்து 1979 | பக்ருதின் அலி அகமது |  |
| 6 | முகம்மது இதயத்துல்லா | 31 ஆகத்து 1979 | 30 ஆகத்து 1984 | நீலம் சஞ்சீவ ரெட்டி |  |
| 7 | இராமசாமி வெங்கட்ராமன் | 31 ஆகத்து 1984 | 27 சூலை 1987 | ஜெயில் சிங் |  |
| 8 | சங்கர் தயாள் சர்மா | 3 செப்டம்பர் 1987 | 24 சூலை 1992 | ஆர். வெங்கட்ராமன் |  |
| 9 | கோச்செரில் ராமன் நாராயணன் | 21 ஆகத்து 1992 | 24 சூலை 1997 | சங்கர் தயாள் சர்மா |  |
| 10 | கிருஷ்ண காந்த் | 21 ஆகத்து 1997 | 27 சூலை 2002 | கே. ஆர். நாராயணன் |  |
| 11 | பைரோன் சிங் செகாவத் | 19 ஆகத்து 2002 | 21 சூலை 2007 | ஏ. பி. ஜே. அப்துல் கலாம் |  |
| 12 | முகம்மது அமீத் அன்சாரி | 11 ஆகத்து 2007 | 10 ஆகத்து 2012 | பிரதீபா பாட்டீல் |  |
| 11 ஆகத்து 2012 | 11 ஆகத்து 2017 | பிரணாப் முகர்ஜி |  |  |  |
| 13 | வெங்கையா நாயுடு | 11 ஆகத்து 2017 | 11 ஆகத்து 2022 | ராம் நாத் கோவிந்த் |  |
| 14 | ஜெகதீப் தன்கர் | 11 ஆகத்து 2022 | 21 சூலை 2025 | திரௌபதி முர்மு |  |
| 15 | ச. பொ. இராதாகிருஷ்ணன் | 12 செப்டம்பர் 2025 | } |  |  |
# இந்தியத் தலைமை நீதிபதி

**இந்தியத் தலைமை நீதிபதி** (*Chief Justice of India*) என்பது இந்திய உச்ச நீதிமன்றத்தின் மிக உயர்ந்த நீதிபதிப் பதவியாகும். உயர்ந்த நீதிபரிபாலணம் கொண்ட பதவியும் ஆகும். தற்போதைய இந்தியத் தலைமை நீதிபதியாக நீதியரசர் சஞ்சீவ் கண்ணா என்பவர் நவம்பர் 11, 2024 முதல் பதவியில் உள்ளார். இவர் இப்பதவியை வகிக்கும் 51 ஆவது தலைமை நீதிபதியாவார்.  
தலைமை நீதிபதி பணி உச்ச நீதிமன்றத்தை நிர்வகிக்கும் பொறுப்பு மட்டும் அல்லாமல் அதன் அமர்வுகளில் பங்கேற்று நீதிபரிபாலணத்தை நிலைநிறுத்தும் கடமையையும் உள்ளடக்கியதாகும்.  
இந்த தீர்ப்பை எதிர்த்து உச்சநீதிமன்ற செயலாளர் மற்றும் தகவல் தொடர்பு அதிகாரி ஆகியோர் உச்சநீதிமன்றத்தில் மேல்முறையீடு செய்திருந்தனர்.இந்த வழக்கை தலைமை நீதிபதி ரஞ்சன் கோகோய் தலைமையிலான நீதிபதிகள் என்.வி.ரமணா, டி.ஒய்.சந்திரசூட், தீபக் குப்தா, சஞ்சீவ் கன்னா ஆகியோர்அடங்கிய அரசியல் சாசன அமர்வு விசாரணை மேற்கொண்டது. வழக்கின் விசாரணை முடிவடைந்து, தீர்ப்பு ஒத்திவைக்கப்பட்டது. இந்நிலையில் இந்த வழக்கில் தீர்ப்பு வழங்கப்பட்டது. தகவல் அறியும் உரிமைச் சட்ட வரம்பில் தலைமை நீதிபதி அலுவலகமும் வரும் என்று தீர்ப்பளித்து, தில்லி உயர்நீதிமன்றம் பிறப்பித்த தீர்ப்பை உறுதி செய்துள்ளது. 5 நீதிபதிகளில், தலைமை நீதிபதி உட்பட 3 நீதிபதிகள் ஒருமித்த தீர்ப்பை வழங்கினர். இரண்டு நீதிபதிகள் வேறுபட்ட தீர்ப்பை அளித்துள்ளனர்.
# இந்தியத் தலைமை நீதிபதி

## ஊதியம்

இந்திய அரசியலமைப்பு, இந்திய நாடாளுமன்றத்திற்கு தலைமை நீதிபதியின் ஊதியம் மற்றும் தலைமை நீதிபதியின் பிற சேவை நிபந்தனைகளை தீர்மானிக்கும் அதிகாரத்தை வழங்குகிறது. இதன்படி, இத்தகைய விதிகள் உச்ச நீதிமன்ற நீதிபதிகள் (சம்பளங்கள் மற்றும் சேவை நிபந்தனைகள்) சட்டம், 1958-ல் வகுக்கப்பட்டுள்ளன. ஆறாவது மத்திய ஊதியக் குழுவின் பரிந்துரைக்குப் பிறகு, 2006-2008-ல் திருத்தப்பட்ட ஊதியம் மீண்டும் 7வது ஊதியக் குழுவின் பரிந்துரைப்படி சனவரி 2016-ல் மாற்றியமைக்கப்பட்டது.
# தேனி மக்களவைத் தொகுதி

## 16-ஆவது மக்களவைத் தேர்தல் (2014)

### முக்கிய வேட்பாளர்கள்

| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| இரா. பார்த்தீபன் | அஇஅதிமுக | align=5,71,254 |  |
| பொன். முத்துராமலிங்கம் | திமுக | align=2,56,722 |  |
| அழகுசுந்தரம் | மதிமுக | align=1,34,362 |  |
| ஜே. எம். ஆரூண்ரஷீத் | காங்கிரசு | align=71,432 | } |
# தேனி மக்களவைத் தொகுதி

## 16-ஆவது மக்களவைத் தேர்தல் (2014)

### வாக்குப்பதிவு

| **2009 வாக்குப்பதிவு சதவீதம்** | **2014 வாக்குப்பதிவு சதவீதம்** | **வித்தியாசம்** |  |
| --- | --- | --- | --- |
| 74.48% | 75.02% | ↑ <font color = "green">0.54% | } |
# தேனி மக்களவைத் தொகுதி

## 15-ஆவது மக்களவைத் தேர்தல் (2009)

22 வேட்பாளர்கள் போட்டியிட்டதில், காங்கிரசின் ஆரூண் ரசீத், அஇஅதிமுகவின் தங்க தமிழ்செல்வனை, 6,302 வாக்குகள் வேறுபாட்டில் வென்று, தேனி மக்களவைத் தொகுதியின் முதல் உறுப்பினராகத் தேர்வு பெற்றார்.  
| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| ஜே. எம். ஆரூண்ரஷீத் | காங்கிரசு | align=3,40,575 |  |
| தங்க தமிழ்ச்செல்வன் | அஇஅதிமுக | align=3,34,273 |  |
| சந்தானம் | தேமுதிக | align=70,908 |  |
| பார்வதி | பாரதிய ஜனதா கட்சி | align=7,640 |  |
| கவிதா | பகுஜன் சமாஜ் கட்சி | align=8,023 | } |
# இந்தியத் தேர்தல்கள்

இந்தியக் குடியரசு உலகில் உள்ள மக்களாட்சி நாடுகளில் அதிக மக்கள் தொகை கொண்டதாகும். 18 வயது நிரம்பிய அனைத்து இந்தியக் குடிமக்களுக்கும் வாக்குரிமை அளிக்கப்பட்டுள்ளது. 2009ம் ஆண்டு கணக்கின்படி 71.4 கோடி பேர் இந்தியாவில் வாக்குரிமை பெற்றிருந்தனர்.  
இந்திய நாடாளுமன்றத்தின் கீழவையான மக்களவை, மாநில சட்டமன்றங்களுக்கும், உள்ளாட்சி அமைப்புகள் ஆகியவற்றுக்கு நேரடித் தேர்தல்கள் நடைபெறுகின்றன. ஒரு வாக்காளருக்கு ஒரு வாக்கு என்ற விதிப்படி இத்தேர்தல்கள் அமைகின்றன. வேட்பாளர்களும் அதிக வாக்குகளைப் பெற்றவர் (plurality) வெற்றி பெறுகிறார். நாடாளுமன்றத்தின் மேலவையான மாநிலங்களவை உறுப்பினர்கள், இந்தியக் குடியரசுத் தலைவர், இந்தியக் குடியரசுத் துணைத் தலைவர் ஆகியோர் நேரடித் தேர்தல் மூலம் தேர்ந்தெடுக்கப்படுவதில்லை. மாறாக நேரடியாக மக்களால் தேர்ந்தெடுக்கப்பட்ட பிரதிநிதிகளால் தேர்ந்தெடுக்கப்படுகின்றனர்.  
தேசிய அளவில் தேர்தல்களை இந்தியத் தேர்தல் ஆணையம் நடத்துகிறது. இது ஒரு தன்னாட்சி பெற்ற அமைப்பு. இது தவிர மாநில அளவிலான தேர்தல்களை நடத்த மாநிலந்தோறும் இதன் கீழ் மாநில தேர்தல் ஆணையங்கள் செயல்படுகின்றன. 20ம் நூற்றாண்டின் இறுதிவரை வாக்குச்சீட்டுகளை பயன்படுத்தி தேர்தல்கள் நடத்தப்பட்டன. தற்போது பெரும்பாலும் மின்னணு வாக்குப்பதிவு இயந்திரங்களைப் பயன்படுத்தி நடத்தப்படுகின்றன.
# இந்தியக் குடியரசுத் துணைத் தலைவர்களின் பட்டியல்

**முன்னாள் குடியரசுத் துணைத் தலைவர்கள்**:  
| எண். | குடியரத் துணைத் தலைவர் | படம் | பதவி ஆரம்பம் | பதவி முடிவு | கட்சி | குடியரசுத் தலைவர் |
| --- | --- | --- | --- | --- | --- | --- |
| 1 | சர்வபள்ளி இராதாகிருஷ்ணன் | 13 மே 1952 | 12 மே 1962 | சுயேட்சை | ராசேந்திர பிரசாத் |  |
| 2 | சாகீர் உசேன் | 13 மே 1962 | 12 மே 1967 | சுயேட்சை | சர்வபள்ளி இராதாகிருஷ்ணன் |  |
| 3 | வரதாகிரி வெங்கட்ட கிரி | 13 மே 1967 | 3 மே 1969 | சுயேட்சை | சாகீர் உசேன் |  |
| 4 | கோபால் சுவரூப் பதக் | 31 ஆகஸ்டு 1969 | 30 ஆகஸ்டு 1974 | சுயேட்சை | வரதாகிரி வெங்கட்ட கிரி |  |
| 5 | பசப்பா தனப்பா ஜாட்டி | 31 ஆகஸ்டு 1974 | 30 ஆகஸ்டு 1979 | காங்கிரசு | பக்ருதின் அலி அகமத் |  |
| 6 | முகம்மது இதயத்துல்லா | 31 ஆகஸ்டு 1979 | 30 ஆகஸ்டு 1984 | சுயேட்சை | நீலம் சஞ்சீவ ரெட்டி |  |
| 7 | இராமசாமி வெங்கட்ராமன் | 31 ஆகஸ்டு 1984 | 27 ஜூலை 1987 | காங்கிரசு | கியானி செயில் சிங் |  |
| 8 | சங்கர் தயாள் சர்மா | 3 செப்டம்பர் 1987 | 24 ஜூலை 1992 | காங்கிரசு | இராமசாமி வெங்கட்ராமன் |  |
| 9 | கோச்செரில் ராமன் நாராயணன் | 21 ஆகஸ்டு 1992 | 24 ஜூலை 1997 | காங்கிரசு | சங்கர் தயாள் சர்மா |  |
| 10 | கிருஷ்ண காந்த் | 21 ஆகஸ்டு 1997 | 27 ஜூலை 2002 | ஜனதா தளம் | கோச்செரில் ராமன் நாராயணன் |  |
| 11 | பைரோன் சிங் செகாவத் | 19 ஆகஸ்டு 2002 | 21 ஜூலை 2007 | பாரதிய ஜனதா கட்சி | ஏ. பி. ஜே. அப்துல் கலாம் |  |
| 12 | முகம்மது அமீத் அன்சாரி | 11 ஆகஸ்டு 2007 | 10 ஆகஸ்டு 2012 | காங்கிரசு | பிரதீபா பாட்டீல் |  |
| (12) | முகம்மது அமீத் அன்சாரி | 11 ஆகஸ்டு 2012 | 11 ஆகஸ்டு 2017 | காங்கிரசு | பிரணாப் முகர்ஜி |  |
| 13 | வெங்கையா நாயுடு | 11 ஆகஸ்டு 2017 | 11 ஆகஸ்டு 2022 | பாரதிய ஜனதா கட்சி | ராம் நாத் கோவிந்த் |  |
| 14 | ஜெதீப் தன்கர் | 11 ஆகஸ்டு 2022 | 21 ஜூலை 2025 | பாரதிய ஜனதா கட்சி | திரௌபதி முர்மு |  |
| 15 | ச. பொ. இராதாகிருஷ்ணன் | 12 செப்டம்பர் 2025 | பாரதிய ஜனதா கட்சி | திரௌபதி முர்மு | } |  |
# செயலாட்சியர்

அரசியலில் **செயலாட்சியர்** அல்லது **செயலாட்சிப் பிரிவு** அல்லது **செயல் நிறைவேற்றுப்பிரிவு** (*Executive*) என்பது அரசின் ஆணைகளையும், செயல்களையும் முறைப்படி நாள்தோறும் நிறைவேற்றும் அதிகாரமும் பொறுப்பும் கொண்டவர்களையும், அவர்கள் அடங்கிய அரசுப் பிரிவையும் (அரசின் கிளையையும்) குறிக்கும். இவர்கள் அதிகாரப் பகிர்வின் மூலம் அரசு இயந்திரம் செயல்பட வழிவகுக்கின்றனர்.
# கிண்ணம்

**கிண்ணம்** என்பது அகன்ற மூடியில்லாத ஒரு பாத்திரம் (கொள்கலம்). இது உணவு பரிமாறவும் மற்றும் உணவைப் பதப்படுத்தவும் உதவும் பாத்திரமாகும். பொதுவாக இது சிறியதாகவும், அகலமாகவும் காணப்படும்.
# கிண்ணம்

## வரலாறு

கிண்ணம் பண்டய காலம் முதல் இக்காலம் வரை அனைவராலும் பயன்படுத்தப்படும் பொருள். இது பல ஆயிரம் காலமாகப் பயன்பாட்டில் உள்ளது. மண் கிண்ணம் முதல் தங்கக் கிண்ணம் வரை பல பொருட்களால் செய்த கிண்ணங்கள் உள்ளன. அரசக் குடும்பைத்தை சார்ந்தவர்கள் பொதுவாக தங்கம் மற்றும் வெள்ளி கிண்ணத்தைப் பயன்படுத்துவார்கள்.
# கிண்ணம்

## இவற்றையும் பார்க்கவும்

- கரண்டி
- முள்கரண்டி
- கத்தி
- கொள்கலன்
- புட்டி
# பென்டாசெரோட்டைடீ

**பென்டாசெரோடீடே**, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தில் 8 பேரினங்களில் 13 [[இனம் (உயிரியல்)|இனங்கள் மட்டுமேயுள்ளன. *பென்டாசெரோட்டைடீ* என்பது கிரேக்க மொழியில் "ஐந்து கொம்புகள்" என்று பொருள்படுவது. இவற்றில் முதுகுத் துடுப்புக்களில் உள்ள கூரிய முட்களையே இது குறிக்கிறது. எனினும், இக்குடும்பத்தில் எல்லா இனங்களிலும் இவ்விடத்தில் ஐந்து முட்கள் இருப்பதில்லை.
# பென்டாசெரோட்டைடீ

## வகைப்பாடு

இக் குடும்பத்திலுள்ள பேரினங்கள்:  
*எவிசுட்டியாசு* *(Evistias)*  
*இசுட்டியோதெரசு* *(Histiopterus)*  
*பாராசங்கிளிசுட்டியசு* *(Parazanclistius)*  
*பாரிசுட்டியோதெரசு* *(Paristiopterus)*  
*பென்டாசெரோப்டிசு* *(Pentaceropsis)*  
*பென்டாசெரோசு* *(Pentaceros)*  
*சியூடோபென்டாசெரோசு* *(Pseudopentaceros)*  
*சங்கிளிசுட்டியசு* *(Zanclistius)*
# மாவட்ட ஆட்சி அமைப்பு

தமிழ்நாட்டில் ஒவ்வொரு மாவட்டத்திற்கும் தனியான ஆட்சி அமைப்பு ஒன்று இருக்கிறது. இந்த ஆட்சி அமைப்பின் கீழ் பல்வேறு துறை அலுவல்கள் செயல்படுத்தப்படுகின்றன. இந்த அமைப்புகள் அனைத்தும் மாவட்ட ஆட்சித் தலைவர் பதவியில் இருப்பவரின் கீழ் இயங்குகின்றன.  
மாவட்ட ஆட்சியர்கள் மாவட்டத்தில் அதிகார கடமைகளை ஒரு பரவலான ஒப்படைக்கப்பட்டிருக்கின்றன. பொறுப்புகள் சரியான அளவைப் அந்தந்த மாநிலத்தில் மாறுபடுகிறது போது, அவர்கள் பொதுவாக உள்ளடக்கியது
# மாவட்ட ஆட்சி அமைப்பு

## மாவட்ட ஆட்சித்தலைவர்

ஒவ்வொரு மாவட்டத்தின் ஆட்சி அமைப்புகள் அனைத்தும் மாவட்ட ஆட்சித்தலைவரின் மேற்பார்வையில் இயங்குகிறது. மாவட்ட ஆட்சித்தலைவர் குறிப்பாக மாநில அரசின் வருவாய்த்துறையின் மாவட்டத் தலைமை அதிகாரியாக இருக்கிறார். இருப்பினும் மாவட்டத்திலிருக்கும் அனைத்துத்துறை அலுவல்களையும் கட்டுப்படுத்தும் அதிகாரியாகவும் இருக்கிறார்.மாவட்ட ஆட்சித்தலைவர் பொறுப்பிற்கு இந்திய ஆட்சிப் பணி அதிகாரிகள் தமிழக அரசால் நியமிக்கப்படுகிறார்.
# மாவட்ட ஆட்சி அமைப்பு

## மாவட்ட ஆட்சித்தலைவர் கடமைகள்

வரிப்பணம்,
நிலம் கையகப்படுத்தும்
நிலவரியை சேகரிப்பு
வருமான வரி பாக்கி, கலால் வரி, பாசன பாக்கிகள் முதலியன சேகரிப்பு,
வேளாண் கடன்கள் விநியோகம்
வெள்ளம் போன்ற, பஞ்சங்கள் அல்லது தொற்று நோய்களுக்கும் இயற்கை அழிவுகள் போதும் அனர்த்த முகாமைத்துவ
கலவரம் அல்லது வெளி ஆக்கிரமிப்பிற்கும் போது நெருக்கடி மேலாண்மை
மாவட்ட வங்கியாளர்கள் ஒருங்கிணைப்பு குழு தலைவர்
மாவட்ட தொழில் மையம் தலைவர்
மாவட்ட நீதிபதி போல:
சட்டம் ஒழுங்கு பராமரிப்பு
போலீஸ் மற்றும் சிறைகளில் மேற்பார்வையின்
அடிபணிந்த நிறைவேற்று magistracy மேற்பார்வையின்
குற்றவியல் நடைமுறை தடுப்பு பிரிவின் கீழ் வழக்குகள் விசாரணையை
சிறைகளில் மேற்பார்வை மற்றும் மூலதன தண்டனை நிறைவேற்றுவது சான்றிதழ்
நிலம் கையகப்படுத்தும் நடுவர்
துணை ஆணையர் / மாவட்ட ஆணையாளர் என:
எல்லா விஷயங்களையும் கோட்ட ஆணையாளர் அறிக்கைகள்.
பல்வேறு முன்னேற்றம் மேற்கொள்கிறது. கோட்ட ஆணையாளர், இல்லாத நிலையில் மாவட்ட அபிவிருத்தி அதிகார சபையின் என பதவி தலைவர் செயல்படுகிறது.
ஒரு மாவட்ட நீதிபதி / மாவட்ட ஆட்சியர் / துணை ஆணையர் / மாவட்ட ஆணையாளர் பல்வேறு துறைகளில் நாள் முதல் நாள் வேலை நடத்தி சில I.A.S மற்றும் P.C.S உதவி வருகிறது: -
முதன்மை மேம்பாட்டு அதிகாரி (CDO) போன்ற, தலைமை வருவாய் அலுவலர் (CRO)
மேலதிக மாவட்ட நீதவான் (கள்) வட, மேற்கு, கிழக்கு, தெற்கு, மின் (செயல்), எஃப் / ஆர் (நிதி மற்றும் வருவாய்), (நகரம்), சிஎஸ் (சிவில் சப்ளை), (protocol) (திட்டங்கள்), (Nazul), (நிவாரண), எல்ஏ (நிலம் கையகப்படுத்துதல்)
நகரம் நீதவான்
சப்-பிரதேச நீதவான் (கள்) அல்லது துணை கலெக்டர் (கள்), கூடுதல் நகரம் நீதவான் (I, II III, IV, போன்றவை) மற்றும் நிறைவேற்று நீதவான்
மற்ற துறைகளில் இருந்து மற்ற அதிகாரிகள் மாவட்ட மட்டத்தில் அவருக்கு அறிக்கைகள்
# மாவட்ட ஆட்சி அமைப்பு

## மாவட்ட வருவாய் அலுவலர் ( District Revenue Officer )

மாவட்ட ஆட்சித்தலைவருக்கு அடுத்த நிலையில் இருக்கும் பணி மாவட்ட வருவாய் அலுவலர் பணியாகும். இவர் வருவாய்த்துறையின் அனைத்துச் செயல்பாடுகளையும் கவனிக்கிறார். மாவட்ட ஆட்சித்தலைவர் விடுமுறையில் இருக்கும் போது இவர் மாவட்ட ஆட்சித்தலைவர் பணியைக் கூடுதலாகக் கவனிப்பார்.மாவட்ட வருவாய் அலுவலர் பொறுப்பிற்கு வருவாய்த்துறையில் பணியாற்றி பதவி உயர்வு பெற்றவர்கள் தமிழக அரசால் நியமிக்கப்படுகிறார்.
# மாவட்ட ஆட்சி அமைப்பு

## மாவட்டக் காவல்துறைக் கண்காணிப்பாளர் ( District Superintendent of Police (DSP) )

மாவட்ட அளவில் மாவட்ட சட்டம், ஒழுங்கு மற்றும் குற்றத் தடுப்புப் பணிகளைக் கண்காணிக்கும் அதிகாரியாக மாவட்ட காவல்துறைக் கண்காணிப்பாளர் செயல்படுகிறார். மாவட்டக் காவல்துறைக் கண்காணிப்பாளர் பொறுப்பிற்கு இந்தியக் காவல் பணி அதிகாரிகள் தமிழக அரசால் நியமிக்கப்படுகிறார்.
# மாவட்ட ஆட்சி அமைப்பு

## மாவட்ட முதன்மை நீதிபதி ( District Chief Judge )

மாவட்ட அளவில் நீதித்துறை சார்ந்த பணிகளைக் கண்காணிக்கும் அதிகாரியாக மாவட்ட முதன்மை நீதிபதி செயல்படுகிறார். மாவட்ட முதன்மை நீதிபதி பொறுப்பிற்கு சட்டம் பயின்றவர்கள் தமிழக அரசால் நியமிக்கப்படுகிறார்.
# மாவட்ட ஆட்சி அமைப்பு

## மாவட்ட வன அலுவலர் ( District Forest Officer )

மாவட்ட அளவில் வனங்கள் மற்றும் காடுகளில் உள்ள மரங்கள், விலங்கினங்கள் போன்றவைகளின் பாதுகாப்பிற்கான அதிகாரியாக மாவட்ட வன அலுவலர் செயல்படுகிறார். மாவட்ட வன அலுவலர் பொறுப்பிற்கு இந்தியக் வனப் பணி அதிகாரிகள் தமிழக அரசால் நியமிக்கப்படுகிறார்.
# மாவட்ட ஆட்சி அமைப்பு

## திட்ட அலுவலர்

மாவட்ட அளவில் மாவட்ட ஊரக வளர்ச்சி முகமைத் திட்ட அதிகாரிகள் இருக்கிறார்கள். இவர் மாவட்ட அளவிலான கிராம வளர்ச்சித் திட்டங்களைச் செயல்படுத்துகிறார். இவர் தமிழக அரசால் நியமிக்கப்படுகிறார்.
# மாவட்ட ஆட்சி அமைப்பு

## மாவட்ட ஆட்சியாளரின் நேர்முக உதவியாளர்கள்

மாவட்ட அளவில் மாவட்ட ஆட்சித்தலைவருக்குப் பல்வேறு துறையின் கீழ் உதவுவதற்காக குறிப்பிட்ட துறைகளின் நேர்முக உதவியாளர்கள் நியமிக்கப்படுகிறார்கள்.
- நேர்முக உதவியாளர் (பொது)
- நேர்முக உதவியாளர் (நில அளவை)
- நேர்முக உதவியாளர் (பொது வினியோகம்)
- நோ்முக உதவியாளர் (விவசாயம்)
- நேர்முக உதவியாளர் (சிறுசேமிப்பு)
- நேர்முக உதவியாளர் (சத்துணவு)
- நேர்முக உதவியாளர் (கணக்குகள்)
- நேர்முக உதவியாளர் (ஊராட்சிகள்)
- நேர்முக உதவியாளர் (நகராட்சிகள்)
என்று சில அலுவலர்கள் மாவட்ட ஆட்சித்தலைவருக்கு அவர்கள் துறைகள் சார்பாக உதவுகிறார்கள்
# மாவட்ட ஆட்சி அமைப்பு

## மாவட்ட அலுவலர்கள்

மாவட்ட ஆட்சித்தலைவருக்கு உதவ மேலும் பல துறைகளின் சார்பில் சில மாவட்ட அலுவலர்களை தமிழக அரசு நியமிக்கிறது.  
- மாவட்ட வழங்கல் அலுவலர்
- மாவட்ட ஆதிதிராவிடர் நல அலுவலர்
- மாவட்ட பிற்படுத்தப்பட்டோர் மற்றும் மிகவும் பிற்படுத்தப்பட்டோர் நல அலுவலர்
- மாவட்ட சமூகநல அலுவலர்
- மாவட்ட ஊனமுற்றோர் மற்றும் மறுவாழ்வு நல அலுவலர்
- மாவட்டத் திட்ட அலுவலர் (மகளிர் மேம்பாட்டுத் திட்டம்)
- மாவட்டத் திட்ட அலுவலர் (வாழ்ந்து காட்டுவோம் திட்டம்)
- மாவட்டச் செய்தி மக்கள் தொடர்பு அலுவலர்
- இணை இயக்குநர் (வேளாண்மை)
- இணை இயக்குநர் (கால்நடைத்துறை)
- துணை இயக்குநர் (தோட்டக்கலை)
- உதவி இயக்குநர்( நில அளவைப் பதிவேடுகள் துறை)
- உதவி இயக்குநர்( கிராமப் பஞ்சாயத்துக்கள்)
- உதவி இயக்குநர்( நகரப் பஞ்சாயத்துக்கள்)
- உதவி இயக்குநர்( தணிக்கைத்துறை)
- உதவி இயக்குநர்( புள்ளியியல்)
- உதவி இயக்குநர்( மீன்வளம்)
- உதவி இயக்குநர்( கனிம வளம்)
- உதவி இயக்குநர்( தமிழ் வளர்ச்சி)
# மாவட்ட ஆட்சி அமைப்பு

## துணை ஆட்சியர் அல்லது வருவாய்க் கோட்டாட்சியர்

மாவட்டங்களில் வருவாய்த்துறையில் ஓன்றுக்கு மேற்பட்ட வட்டங்களை உள்ளடக்கி வருவாய் கோட்டம் அமைக்கப்பட்டிருக்கின்றன. இந்த நிருவாக அமைப்பின் தலைமையாக துணை ஆட்சியர் அல்லது வருவாய்க் கோட்டாட்சியர்கள் நியமிக்கப்படுகிறார்கள். இப்பணியிடங்களில் இந்திய ஆட்சிப்பணி அலுவலர்கள் நியமிக்கப்பட்டால் துணை ஆட்சியர் என்றும் இந்திய ஆட்சிப்பணி தேர்வில் தேர்ச்சி பெற்றவர்களும் மற்றவர்களும் நியமிக்கப்பட்டால் வருவாய்க் கோட்டாட்சியர் என்றும் அழைக்கப்படுகிறார்கள்.
# மாவட்ட ஆட்சி அமைப்பு

## பிற மாவட்ட அலுவலர்கள்

இதுபோல் ஒவ்வொரு துறையிலும் மாவட்ட அளவிலான அதிகாரிகள் அரசால் நியமிக்கப்படுகிறார்கள். இவர்கள் குறிப்பிட்ட துறையின் தலைமை அதிகாரிகளாகப் பதவி வகிப்பதுடன் அந்தத்துறையின் செயல்பாடுகளைக் கண்காணிக்கிறார்கள்  
- மாவட்ட நூலக அலுவலர்
- மாவட்ட வேலைவாய்ப்பு அலுவலர்
- மாவட்ட விளையாட்டு அலுவலர்
- மாவட்ட முதன்மைக் கல்வி அலுவலர்
- மாவட்ட தொடக்கக் கல்வி அலுவலர்
- மாவட்டத் தொழில் மையப் பொது மேலாளர்
- மின்வாரிய மேற்பார்வை பொறியாளர்
- தீயணைப்பு மற்றும் மீட்புப்பணிகள் கோட்ட அலுவலர்
- சுகாதாரப் பணிகள் இணை இயக்குநர்
- கூட்டுறவு இணைப் பதிவாளர்
- உதவி இயக்குநர், கூட்டுறவுத் தணிக்கை
# நாண்டைடீ

**நாண்டைடீ**, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை தெற்காசியாவைச் சேர்ந்தவை. சிறிய தலையைக் கொண்ட இக் குடும்ப மீன்கள், இலைகளைப் போலத் தோற்றமளிக்கக்கூடிய வகையில் கூர்ப்பு அடைந்துள்ளன. இவை வெளியே துருத்தப்படக்கூடிய வாயைக் கொண்டவை. மேற்படி தோற்ற அமைப்புக்களுடன், இவை நகரும் விதமும் இலை நீருக்குள் மிதந்து செல்வது போலவே இருக்கும். இவ்வியல்புகள், தம்மிலும் பெரிய இரைகளைக் கூடப் பிடிப்பதற்கு *நாண்டைடீ* குடும்ப மீன்களுக்கு உதவியாக உள்ளன. இவை பிற மீன்கள், நீர்வாழ் பூச்சிகள், முதுகெலும்பிலிகள் போன்றவற்றைப் பிடித்து உண்கின்றன.
# நாண்டைடீ

## வகைப்பாடு

*ஆப்ரோநாண்டசு* *(Afronandus)*  
*நாண்டசு* *(Nandus)*  
*பாலிசென்ட்ரோப்சசு* *(Polycentropsis)*  
*பிரிசுட்டோலெப்சிசு* *(Pristolepis)*
# முள்கரண்டி

**முள்கரண்டி**என்பது சாப்பிட பயன்படும் ஓர் கருவி. கரண்டிகள் அவற்றின் தேவைக்கேற்ப பல அளவுகளிலும் உள்ளன. நேரடியாய்க் கையால் உண்ணாமல், கரண்டிகளின் உதவியால் உண்னும் பொழுது சில வகையான உணவுகளை குத்தி எடுத்து உண்பதற்குக் முள்கரண்டிகள் அவசியமானவை.
# முள்கரண்டி

## வரலாறு

இது பொதுவாக ஆங்கிலயர்கள் பயன்படுத்தும் பொருள்.
# பாலிசென்ட்ரைடீ

**பாலிசென்ட்ரைடீ** (Polycentridae), *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை தென்னமெரிக்காவைச் சேர்ந்த நன்னீரில் வாழும் சிறிய மீன்கள் ஆகும். இவற்றின் தலை பெரியது. மறைந்திருப்பதற்கு வாய்ப்பான இவற்றின் நிறமும், வெளியே துருத்தப்படக்கூடிய வாயும், இவை நகரும் விதமும் தம்மிலும் பெரிய இரைகளைக் கூடப் பிடிப்பதற்கு இக்குடும்ப மீன்களுக்கு உதவியாக உள்ளன. இவை பிற மீன்கள், நீர்வாழ் பூச்சிகள், முதுகெலும்பிலிகள் போன்றவற்றைப் பிடித்து உண்கின்றன.
# பாலிசென்ட்ரைடீ

## பேரினங்களும், இனங்களும்

- பேரினம் *மானோசிரசு* *(Monocirrhus)*
- *மானோசிரசு பாலியகாந்தசு* *(Monocirrhus polyacanthus)*<small>எக்கெல், 1840</small>
- பேரினம் *பாலிசென்ட்ரசு* *(Polycentrus)*
- *பாலிசென்ட்ரசு இசுக்கோம்பர்க்கீயை* *(Polycentrus schomburgkii)*<small>மில்லரும் டிரோச்செலும் 1849</small>
# பாலிசென்ட்ரைடீ

## வகைப்பாட்டுக் குறிப்பு

*பாலிசென்ட்ரசு இசுக்கோம்பர்க்கீயை* முன்னர் *நாண்டைடீ* குடும்பத்தில் சேர்க்கப்பட்டிருந்தது.
# அரைப்பைடீ

**அரைப்பைடீ** *(Arripidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். *ஆசுத்திரேலிய சால்மன்* அல்லது *ஆசுத்திரலேசிய சால்மன்* ஆகிய பொதுப் பெயர்களிலும் இது அழைக்கப்படுகின்றது. சால்மன் என்ற பெயரில் அழைக்கப்பட்டாலும், இவை வட அரைக்கோளத்தில் காணப்படும் சால்மனைடீ என்னும் குடும்பத்தைச் சேர்ந்த "சால்மன்"களுக்கு உறவுடையவை அல்ல. நடுத்தர அளவு கொண்ட இம் மீன்கள் கடல் மீன்கள் ஆகும். இக் குடும்பத்தில் நான்கு இனங்கள் மட்டுமேயுண்டு. இவை *அரிப்பிசு* என்னும் ஒரே பேரினத்தின் கீழ் வைக்கப்பட்டுள்ளன. இவை தாசுமேனியா உட்பட்ட தெற்கு ஆசுத்திரேலியா, நியூசிலாந்து ஆகிய நாடுகளின் கடல் பகுதிகளில் காணப்படுகின்றன.
# அரைப்பைடீ

## இனங்கள்

*அரிப்பிசு சியோசியானசு* *(Arripis georgianus)*  
*அரிப்பிசு துருத்தா* *(Arripis trutta)*  
*அரிப்பிசு துருத்தாசியா* *(Arripis truttacea)*  
*அரிப்பிசு சைலாபியன்* *(Arripis xylabion)*
# டெராபான்ட்டைடீ

**டெராபான்ட்டைடீ** அல்லது **கீச்சான்** *(Terapontidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை இந்தியப் பெருங்கடலிலும், மேற்கு பசிபிக் பெருங்கடலிலும் உள்ள ஆழம் குறைந்த கரையோரப் பகுதிகளில் காணப்படுகின்றன. இவை உப்புநீர், உவர்நீர், நன்னீர் ஆகியவற்றில் வாழ்கின்றன. 80 சதம மீட்டர் நீளம் வரை வளரக்கூடிய இம் மீன்கள், சிறிய மீன்கள், பூச்சிகள், முதுகெலும்பிலிகள் ஆகியவற்றை இரையாகக் கொள்கின்றன.  
இவற்றைப் பிடிக்கும்போது, அவை அவற்றுக்கே தனித்துவமான உறுமல் சத்தத்தை எழுப்புகின்றன.
# டெராபான்ட்டைடீ

## வகைப்பாடு

இக் குடும்பத்தில் 15 பேரினங்களில் 50 இனங்கள் உள்ளன.
# டெராபான்ட்டைடீ

## வகைப்பாடு

### பேரினங்கள்:

*ஆம்னியாட்டாபா* *(Amniataba)*  
*பித்யானசு* *(Bidyanus)*  
*அனியா* *(Hannia)*  
*ஈஃபீசுட்டசு* *(Hephaestus)*  
*லகூசியா* *(Lagusia)*  
*லீயோபாதரப்பன்* *(Leiopotherapon)*  
*மெசோபிரிசுட்டீசு* *(Mesopristes)*  
*பெலாட்டெசு* *(Pelates)*  
*பெல்சார்ட்டியா* *(Pelsartia)*  
*பிங்காலா* *(Pingalla)*  
*ரிங்கோபெலாட்டீசு* *(Rhynchopelates)*  
*இசுகார்ட்டம்* *(Scortum)*  
*சிங்கோமிசுட்டீசு* *(Syncomistes)*  
*தெராப்பன்* *(Terapon)*  
*வாரியைச்திசு* *(Variichthys)*
# ஒற்றைப்படைக் குளம்பி

**ஒற்றைப்படைக் குளம்பிகள்** (Perissodactyla, odd-toed ungulates) என்பன பாலூட்டி வகுப்பில் ஒற்றைப்படை எண்ணிக்கையில் குளம்புகள் உள்ள விலங்குகள் கொண்ட ஒரு வரிசையில் உள்ள விலங்குகளைக் குறிக்கும். இவை அனைத்தும் புல் இலை தழைகளை மேய்ந்து உண்ணும் விலங்குகள். குதிரை, மூக்குக்கொம்பன் (காண்டாமிருகம்), டேப்பிர் போன்ற விலங்குகள் ஒற்றைப்படைக் குளம்பிகள் ஆகும். இவ் விலங்குகள் பெரும்பாலும் பெரிய உருவம் உடையவை, இவற்றின் வயிறு எளிமையான செரிமானம் செய்யும் அமைப்பைக் கொண்டுள்ளவை, இவற்றின் கால்களின் நடுவிரல் பெரிதாக இருப்பவை. உணவை அசைபோடும், பேரிரைப்பை அல்லது முன்வயிறு கொண்ட, இரட்டைப்படை குளம்பிகளை ஒப்பிடும்பொழுது ஒற்றைப்படை குளம்பிகள் தாம் உண்ணும் இலைதழைகளில் உள்ள செல்லுலோசுப் பொருட்களை இரைப்பையைக் காட்டிலும் குடல் போன்ற பின்செரிமானப் பாதையில் செரிக்கின்ற அமைப்பு கொண்ட விலங்குகள் ஆகும்.
# ஒற்றைப்படைக் குளம்பி

## அறிவியல் கலைச்சொல் விளக்கம்

ஒற்றைப்படைக் குளம்பிகளை பெரிசோடாக்டிலா (Perissodactyla) என்று அறிவியலில் கூறுவர். *பெரிசோடாக்டிலா* என்னும் இவ் ஆங்கிலச் சொல்லை ரிச்சர்டு ஓவன் என்பவர் 1848 இல் அறிமுகப்படுத்தினார். இவ் ஆங்கிலச்சொல், *பெரிசோசு* (Περισσος) = ஈடில்லா, ஒற்றைப்படை எண் + *டாக்டிலோசு* (δακτυλος) = விரல் என்னும் இரு கிரேக்க மொழிச் சொற்களால் ஆன கூட்டுச்சொல். *குளம்பு* என்பது கால்களின் விரல் எலும்புகள் ஒன்றிணைந்த உடல் அமைப்பு. குளம்புள்ள விலங்குகளைக் குளம்பிகள் என்று அழைப்பர். குளம்புள்ள விலங்குகளை ஆங்கிலத்தில் *அங்குலேட்* (ungulate) என்கின்றனர். *அங்குலேட்* என்னும் சொல் *குளம்பு* என்று பொருள் படும் *அங்குலா* (ungula) என்னும் இலத்தீன் சொல்லில் இருந்து பெற்றது. இது 1802 ஆம் ஆண்டில் இருந்து ஆங்கிலத்தில் வழக்கில் உள்ளது.
# ஒற்றைப்படைக் குளம்பி

## துணைநூல்கள்

- Hooker, J.J. (2005). "Perissodactyla"; pp.&nbsp;199–214 in K. D. Rose and J. D. Archibald (eds.), *The Rise of Placental Mammals, Origins and Relationships of the Major Extant Clades.* The Johns Hopkins University Press, Baltimore.
-
-
-
-
# விக்கிப்பீடியா:புள்ளிவிபர உசாத்துணைகள்

## மொழி

- :en:Ethnologue - http://www.ethnologue.com/
# விக்கிப்பீடியா:புள்ளிவிபர உசாத்துணைகள்

## சமயம்

- Adherents ?? - http://www.adherents.com/Religions_By_Adherents.html
# விக்கிப்பீடியா:புள்ளிவிபர உசாத்துணைகள்

## நலம்

- உலக சுகாதார அமைப்பு - http://www.who.int/whosis/en/
# விக்கிப்பீடியா:புள்ளிவிபர உசாத்துணைகள்

## உணவு உற்பத்தி

- ஐக்கிய நாடுகளின் உணவு மற்றும் வேளாண்மை அமைப்பு - http://www.fao.org/ES/ess/sitemap.asp
# விக்கிப்பீடியா:புள்ளிவிபர உசாத்துணைகள்

## உலக நாடுகள்

- https://www.cia.gov/library/publications/the-world-factbook/index.html
# ஈட்டிப்பல் பன்றி

**ஈட்டிப்பல் பன்றி** (*Peccary*) என்பது நடு, தென் அமெரிக்காவில் வாழும் காட்டுப் பன்றி போல் தோற்றமளிக்கும் ஆனால் வேறான, உயிரினக் குடும்பம். எசுப்பானிய மொழியில் இக்குடும்பத்தினைச் சேர்ந்த விலங்குகளை *ஃகாபலி* (Jabali) என்றும், போர்த்துகீச மொழியில் *ஃகாவலி* என்றும் அழைக்கின்றனர். இவ் விலங்குக் குடும்பம், பாலூட்டி வகுப்பில் இரட்டைப்படைக் குளம்படி வரிசையில் உள்ள தாயாசுடீ (Tayassuidae) என்னும் குடும்பத்தைச் சேர்ந்த பன்றிபோல் அளவுடைய விலங்குகள். *தாயாசுடீ* என்னும் சொல் தூப்பி மக்களின் மொழியில் *உண், உண்ணுதல்* என்னும் பொருள் தரும் *தாயசு* (tayassu, tayaçu) என்னும் சொல்லில் இருந்து பெற்று, 1858 இல் இருந்து ஆங்கிலத்தில் வழங்கி வருகிறார்கள்.. தாயாசுடீ குடும்பம் *சூயினா* (Suina) என்றழைக்கப்படும் பன்றிகளின் துணைவரிசையைச் சேர்ந்த ஒன்று..இலத்தீன் மொழியில் சூ (su) என்றால் பன்றி என்றுபொருள்.
# ஈட்டிப்பல் பன்றி

## உடலமைப்பு

ஈட்டிப்பல் பன்றிகள் ஏறத்தாழ 90 முதல் 130 செமீ (3-4 அடி) நீளம் வரை வளரக்கூடியவை. இவை ஏறத்தாழ 20-40 கிலோகிராம் (44-88 பவுண்டு) எடை கொண்டிருக்கக்கூடும். ஓரளவுக்குப் பன்றிகளைப்போலவே, மூக்கும் பல்லும் கொண்டவை. வெளியே நீட்டிக்கொண்டிருக்கும் காட்டுப்பன்றிகளின் பல் வளைந்து இருக்கும், ஆனால் ஈட்டிப்பல் பன்றிகளின் பற்கள் ஈட்டியைப் போல் நேராக இருக்கும். பன்றிகளைப் போலவே காலின் நடு இரு விரல்களைப் பயன்படுத்துகின்றன. இதன் வயிறு மூன்று பாகங்களாக உள்ளன. ஆனால் அசைபோடும் விலங்கின் இயக்கம் போன்றதல்ல..  
ஈட்டிப்பல் பன்றி ஒரு அனைத்துண்ணி ஆகும். பெரும்பாலும் இதன் உணவு கிழங்குகளும், சிதைகளும் கொட்டைகளும், பழங்களும், புல்லும் என்றாலும், சிறு விலங்குகளையும் உண்ணும்.  
இதன் பல்லின் வகையடுக்கு கீழ்க்காணுமாறு உள்ளது:
# தூப்பி மக்கள்

**தூப்பி மக்கள்** பிரேசில் நாட்டின் பழங்குடி மக்கள் இனத்தவர்களின் ஓரினத்தவர். இவர்களுடன் இனமான மற்றொரு இனம் குவாரனி மக்கள் ஆகும். இவர்கள் முதலில் அமேசான் மழைக்காடுகளில் (பொழிகளில்) வாழ்ந்தனர், பின்னர் தெற்காக நகர்ந்து அட்லாண்டிக் பெருங்கடல் கரைப் பகுதிகளில் வாழ்கின்றனர். 16 ஆவது நூற்றாண்டு முதல் மற்ற பழங்குடிகளைப் போல் தூப்பி மக்களும், குடியேறிய காலனி ஆட்சியாளர்களான போர்த்துகீசியர், எசுப்பானியர்களால் அடிமைப்படுத்தப்பட்டும், அவர்களோடு மணம் செய்து சேர்க்கப்பட்டும், கொன்று அழிக்கப்பட்டும் ஏறத்தாழ இன்று மிக அருகிவிட்ட ஓரினம். இவர்கள் மன நிறைவுடன் வாழும் சோம்பேறிகள்,இவர்களுடைய வாழு பயனற்ற ஒன்று என போர்த்துகீசியர்கள் நினைத்ததால் இவர்களை தங்களது அடிமகளாக ஆக்கிக்கொண்டனர். இன்று ஒரு சில ஒதுக்கப்பட்ட இடங்களில் இவர்கள் வாழ்கிறார்கள். பிரேசிலின் தென் பகுதிகளில் இவர்கள் தாழ்த்தப்பட்ட மக்களில் ஓரினமாக வாழ்கிறார்கள். இவர்கள் மொழியாகிய தூப்பி மொழி தென் அமெரிக்காவின் மொழிகளில் ஒன்று.
# இந்திய மாவட்ட நீதிமன்றங்கள்

**இந்திய மாவட்ட நீதிமன்றங்கள்**- மாவட்ட நீதிபதியின் தலைமையில் இயங்கும் நீதிமன்றங்களாகும். இந்திய மாவட்ட அளவில் நீதிபரிபாலணங்களை புரிகின்றன. இந்திய மாநில உயர் நீதிமன்றங்களின் தலைமை நீதிபதிகளின் மேலாண்மையில் இயங்குபவைகளாகும்.
# இந்திய மாவட்ட நீதிமன்றங்கள்

## மாவட்ட நீதிமன்றங்களின் கட்டமைப்பு

மாவட்ட நீதிமன்றங்களின் அதிக அதிகாரம் வாய்ந்த நீதிமன்றங்களாக மாவட்டம் மற்றும் தொடர் விசாரணை (செசன்சு-குற்றவியல் தொடர் உசாவல்) நீதிமன்றங்கள் விளங்குகின்றன. இது முதன்மை உரிமை இயல் (சமூக நலன்-சிவில்) நீதிமன்றங்களாகும். இதில் வழக்காடற்குறிய (முறை மன்ற விசாரணை (அ) சோதிக்கக்கூடிய வழக்குகள்-டிரையல்) வழக்குகள் நடைபெறுகின்றன. இவைகள் குற்றங்களுக்கு தண்டணை அளிக்கக்கூடிய மற்றும் உச்ச பட்சத் தண்டணையளிக்கும் (கேப்பிட்டல் பனிஷ்மென்ட்) அதிகாரங்களைக் கொண்டுள்ளன.
# இந்திய மாவட்ட நீதிமன்றங்கள்

## மாவட்ட நீதிமன்றங்களின் கட்டமைப்பு

### மாவட்டத்திலுள்ள நீதிமன்றங்கள்

**மாவட்ட நீதிமன்றங்கள்**  
மாவட்ட உரிமை இயல் நீதிமன்றம், மாவட்ட கூடுதல் நீதிமன்றம், இணை மாவட்ட நீதிமன்றம், உதவி மாவட்ட நீதிமன்றம், சிறு வழக்குகள் நீதிமன்றம் (ஸ்மால் காசஸ் கோர்ட்), முதன்மை பெருநகரக் குற்றவியல் நடுவர் நீதிமன்றம் (பர்ஸ்ட் மெட்ரோபாலிட்டன் மாஜிஸ்டிரேட் கோர்ட்), கூடுதல் முதன்மை பெருநகரக் குற்றவியல் நடுவர் நீதிமன்றம், அமர்வு நீதிமன்றம், கூடுதல் அமர்வு நீதிமன்றம் மற்றும் உதவி அமர்வு நீதிமன்றம்.  
(குறிப்பு- முதன்மை, இரண்டாம், மூன்றாம் படிநிலைகளில் நீதிமன்றங்கள் அந்தந்த மாவட்டங்களின் வழக்குகளின் எண்ணிக்கைக்கு ஏற்ப நீதிமன்றங்கள் செய்ல்படும்)
# இந்திய மாவட்ட நீதிமன்றங்கள்

## மாவட்ட நீதிமன்றங்களின் கட்டமைப்பு

### மாவட்ட நீதிமன்றங்களின் நீதிபதிகள்

**மாவட்ட நீதிபதி**  
என்ற சொல் ''ஒர் உரிமை இயல் நீதிபதி, கூடுதல் மாவட்ட நீதிபதி, இணை மாவட்ட நீதிபதி, உதவி மாவட்ட நீதிபதியையும், சிறு வழக்குகள் நீதிமன்றத்தின் முதன்மை நீதிபதியையும்,
முதன்மைப் பெருநகரக் குற்றவியல் நடுவரையும், கூடுதல் முதன்மை பெருநகரக் குற்றவியல் நடுவரையும், அமர்வு நீதிபதி, கூடுதல் அமர்வு நீதிபதி மற்றும் உதவி அமர்வு நீதிபதிகளையும்'' குறிக்கும்.
# இந்திய மாவட்ட நீதிமன்றங்கள்

## மாவட்ட நீதிமன்றங்களின் கட்டமைப்பு

### மாவட்ட நீதிபதியின் நியமனம்

**மாவட்ட நீதிபதி நியமனம்**  
ஒரு மாநிலத்தின் மாவட்ட நீதிபதிகளைத் தேர்ந்தெடுப்பது, நியமனம் செய்வது, பதவி உயர் செய்யப்படுவது போன்ற விவகாரங்கள் அந்த மாநில ஆளுநரால் (மாநில அரசு பரிந்துறைகளின் பேரில்) உயர் நீதிமன்றத்தை கலந்தாலோசித்து நியமனம் செய்யப் படுகின்றனர்.  
**தகுதிகள்**  
மாவட்ட நீதிபதியாவதற்கு தகுதிகளாக வரையறுக்கப்பட்டுள்ளவை- ஒரு நபர் மத்திய அல்லது மாநில அரசின் கீழ் பணிபுரியாதிருக்க வேண்டும், **7 ஆண்டுகளுக்கு** குறையாமால் வழக்குரைஞராக பணிப் புரிந்திருக்க வேண்டும். மற்றும் அத்தகைய நியமனத்திற்கு உயர் நீதிமன்றத்தால் பரிந்துரைக்கப் பட்டிருக்கவேண்டும்.
# இந்திய மாவட்ட நீதிமன்றங்கள்

## மாவட்டத் துணை நீதிமன்றங்கள்

மாவட்ட மற்றும் தொடர் விசாரணை (செசன்சு) நீதிமன்றங்களுக்கு உதவியாக மாவட்டத் துணை (சார்) நீதிமன்றங்கள் செயல் படுகின்றன.  
மூன்றடுக்கு அமைப்பில் செயல்படுகின்றன.
# இந்திய மாவட்ட நீதிமன்றங்கள்

## மாவட்டத் துணை நீதிமன்றங்கள்

### கீழ்நிலை நீதிமன்றங்கள்

உரிமை இயல் (சமூக நலன்-சிவில்) பிரிவில் (கீழ்நிலை) நீதிபதியாக உரிமை இயல் நீதிபதியின் கணைகாணிப்பிலும், குற்றவியல் பிரிவில் கீழ் நீதிமன்ற நீதிபரிபாலணை **நடுவரின்** (மாஜிஸ்ட்ரேட்) கண்காணிப்பிலும் செயல்படுகின்றன.  
- **முதல் அடுக்கு (கீழ் நிலை நீதிமன்றங்கள்)**
- *உரிமை இயல் நீதிபதி (கீழ் நிலை)-* சமூக நலன் சிறு பணக்கூறு (அ) பணவிடை வழக்குகளைக் கையாள்கின்றார்.
- *குற்றவியல் நீதிபரிபாலணை நடுவர்* -(கீழ் நிலை)- தண்டணைக்குறிய மற்றும்** 5 வருடம்** சிறைத் தண்டணையளிக்கக் கூடிய வழக்குகளைக் கையாள்கின்றார்.
# இந்திய மாவட்ட நீதிமன்றங்கள்

## மாவட்டத் துணை நீதிமன்றங்கள்

### மேல் நிலை நீதிமன்றங்கள்

உரிமை இயல் பிரிவில் (மேல் நிலை) நீதிபதியாக உரிமை இயல்(சமூக நலன்-சிவில்) நீதிபதியின் கண்காணிப்பிலும், குற்றவியல் பிரிவில் மேல் நீதிமன்ற நீதிபரிபாலணை **நடுவரின்** (மாஜிஸ்ட்ரேட்) கண்காணிப்பிலும் செயல்படுகின்றன.  
- **1.இடை அடுக்கு- (மேல்நிலை நீதிமன்றங்கள்)**
- *உரிமை இயல் நீதிபதி (மேல்நிலை)-*மேல்நிலை நிதமன்றங்களில் சமூக நலன் வழக்குகளை கையாள்பவர்.
- *குற்றவியல் நடுவர் (மேல்நிலை )-* மேல்நிலை நீதிமன்றங்களில் குற்றவியல் வழக்குகளைக் கையாள்பவர்.
- **2.மூன்றாம் அடுக்கு மாவட்டக் கூடுதல் நீதிமன்றங்கள் (அடிசனல் கோர்ட்)**
- *முதன்மை உரிமை இயல் கூடுதல் நீதிபதி (மேல்நிலை) -* சமூக நலன் வழக்குகளை கையாள்கின்றார்.
- *தலைமை நீதிபரிபாலணை குற்றவியல் நடுவர் (மேல் நிலை)-* தண்டணைக்குரியக் குற்றங்கள், **7 வருடம்** சிறை வழங்கக்கூடிய வழக்குகளைக் கையாள்கின்றார்.
# இந்திய மாவட்ட நீதிமன்றங்கள்

## மாவட்ட நீதிபரிபாலணை

மாவட்ட நீதிமன்றங்கள் மாவட்ட நீதிபரிபாலணைநில் தன்னாட்சிப் பெற்று இயங்கிகின்றன. ஒவ்வொரு மாவட்டங்களிலும் மாவட்டச் சட்ட சங்கங்களை நிறுவி அதன் பலனாக நியாயமான, பாரபட்சமற்ற அச்சமின்றி நீதிபரிபாலணை புரிகின்றன.
# இந்திய மாவட்ட நீதிமன்றங்கள்

## பின்னடைவு

மாவட்ட நிதிமன்றங்களில் தேங்கிக்கிடக்கும் வழக்குகளினாலும், காலந்தாழ்ந்த (நீதி) நீதிபரிபாலணையாலும் , நீதிபரிபாலணையில் மிகப்பெரிய பின்னடைவை ஏற்படுத்துகின்றன.
# வார்ப்புரு:இந்திய படைத்துறை

**'''இந்திய பாதுகாப்பு படைகள் '''**  
| ஆள்பலம் |
| --- |
| இந்திய தரைப்படை |
| இந்திய வான்படை |
| இந்தியக் கடற்படை |
| இந்தியக் கடலோரக் காவல்படை |
| துணை இராணுவ படைகள் |
| உத்திசார்ந்த அணுஆயுத கட்டளையகம் |
| இந்திய இராணுவ வரலாறு |
# இடது முன்னணி (இந்தியா)

**இடது முன்னணி** (*Left Front*, வங்காளம்; বাম ফ্রন্ট, பேம் சாரி) இந்திய இடது சாரிக் கட்சிகளின் கூட்டமைப்பைக் குறிப்பதாகும். இந்தியாவில் மேற்கு வங்காளம், கேரளா மற்றும் திரிபுரா மாநிலங்களில் இடது சாரி கூட்டணிகளின் ஆட்சி நடைபெறுகின்றது. இம்மூன்று மாநிலங்களிலும் இடதுசாரிக் கட்சிகள் பலம் வாய்ந்து விளங்குகின்றன.
# இடது முன்னணி (இந்தியா)

## மேற்கு வங்காளம்

மேற்கு வங்காளத்தில் இடது சாரிக் கூட்ணியில் இணைந்துள்ள கட்சிகள்:  
- இந்தியப் பொதுவுடைமைக் கட்சி
- இந்தியப் பொதுவுடைமைக் கட்சி (மார்க்சியம்)
- புரட்சி சமதர்மக் கட்சி (சோசலிசம்)
- அனைத்திந்திய முன்னேற்ற முன்னணி (பாரவர்டு பிளாக்)
- இந்தியப் புரட்சிப் பொதுவுடைமைக் கட்சி
- மார்க்சிய முன்னேற்ற முன்னணி (மார்க்சிய பார்வர்டு பிளாக்)
- மேற்கு வங்காள சமதர்மக் கட்சி (சோசலிசக் கட்சி)
- மக்களாட்சி சமதர்மக் கட்சி (டெமாக்கரட்டிக் சோசலிசம்)
- புரட்சி வங்காளக் காங்கிரசு (பைப்லோபி பங்களா காங்கிரஸ்)  
புரட்சிப் பொதுவுடைமை இயக்கம் 1995 முதல் 2000 வரை இடது சாரியில் உறுப்பினாரக இருந்தது. மேற்கு வங்காள இடது சாரியின் அமைப்பாளராக பீமன் போஸ் உள்ளார். மார்க்சிய பொதுவுடைமைக் கட்சியின் பொதுக்குழு (பொலிட் பீரோ) உறுப்பினர் ஆவார்.
# இடது முன்னணி (இந்தியா)

## திரிபுரா

திரிபுரா மாநில இடதுசாரி கூட்டணியில் உள்ள கட்சிகள்  
- இந்தியப் பொதுவுடைமைக் கட்சி (மார்க்சியம்)
- இந்தியப் பொதுவுடைமைக் கட்சி
- புரட்சி சமதர்மக் கட்சி (சோசலிசம்)
- அனைத்திந்திய முன்னேற்ற முன்னணி (பார்வர்டு பிளாக்)
# இடது முன்னணி (இந்தியா)

## கேரளா

கேரள மாநிலத்தில் ஆட்சி ஆமைத்துள்ள மார்க்சிய பொதுவுடைமைக் கட்சிகளின் கூட்டணியை
*இடது மக்களாட்சி முன்னணி* என்று அழைக்கப்படுகின்றது.
# இடது முன்னணி (இந்தியா)

## தமிழ் நாடு

தமிழ் நாட்டில் இந்திய பொதுவுடைமைக் கட்சி, மற்றும் இந்திய பொதுவுடைமைக் கட்சி (மார்க்சியம்) ஆகியவை தனித்து செயல்படுகின்றன. 1964ல் இரு கட்சிகளும் பிளவுபட்டதிலிருந்து பெரும்பாலும் தேர்தல்களில் வெவ்வேறு அணிகளில் இருந்துள்ளன. 2001லிருந்து தேர்தல்களில் ஒரே கூட்டணியில் போட்டியிடுகின்றன. தேசிய அரசியலில் மட்டும் ஓரணியாக செயல்படுகின்றன.
# இடது முன்னணி (இந்தியா)

## மகாராஷ்டிரம்

மகாராஷ்டிரம் மாநிலத்தில் *இந்திய அமைதித் தொழிலாளர் கட்சி*, *காம்நகர் அகதி* மற்றும் *சேக்காரி சங்கம் * இவைகளுடன் கூட்டணி அமைத்துள்ளது.
# இராசாராம் மோகன் ராய்

**இராசாராம் மோகன்ராய்** (*Raja Ram Mohan Roy*, மே 22, 1772 – செப்டம்பர் 27, 1833) வங்காளத்திலுள்ள வசதி படைத்த வைதிக பிராமண குடும்பத்தைச் சேர்ந்தவர். பிரம்ம சமாஜத்தை நிறுவியவர். இவரைப் புதிய இந்தியாவை நிறுவியர் என்றும், புதிய மறுமலர்ச்சியை தொடங்கி வைத்தவர் என்றும் கூறுவர். பிரம்மசமாஜம் கி.பி. 1828 இல் நிறுவப்பட்டது. இதுவே முதல் சீர்திருத்த இயக்கமாகும்.  
இவர் கற்றறிந்த மொழிகள் ஆங்கிலம், பிரெஞ்சு, இலத்தீன், எபிரேயம், கிரேக்கம், சமஸ்கிருதம் மற்றும் இந்தி போன்றவைகளாகும். இந்து சமய தரும சாத்திரங்கள், வேதங்கள், உபநிடதங்கள் போன்ற பிறவற்றையும் ஆழ்ந்து பயின்றிருந்தார். ஆங்கில நாகரிகத்தில் அதிக நாட்டம் கொண்டதால் பலமுறை இங்கிலாந்து சென்று திரும்பினார். அவர் தமது நாற்பதாவது வயதில் வேலையை விட்டு விலகினார். எஞ்சிய வாழ்நாளைச் சமுதாயப் பணிக்காக அர்ப்பணித்தார். அவர் இந்து சமுதாயத்தில் இருந்த மூடநம்பிக்கைகளுக்கும் மற்றும் ஏனைய தீமைகளுக்கும் எதிராகக் குரல் எழுப்பினார். இந்த நிறுவனத்தை நிறுவியதன் மூலம் அவர் ஒரு புதிய சமயத்தைப் பரப்ப விரும்பவில்லை. மாறாக இந்த அமைப்பில் அனைத்துச் சமயங்களின் அரிய கோட்பாடுகள் அமைந்திருந்தன. எல்லா மக்களும் சாதி, சமய பாகுபாடின்றி ஒன்றாக சேர்ந்து ஒரே இறைவனை வழிபட, இந்நிறுவனம் வழிவகுத்துக் கொடுத்தது. கிழக்கிந்திய நிறுவனத்தில் பணியாற்றிக் கொண்டிருந்த போது கிறித்துவப் பாதிரியார்களின் தொடர்பு அவருக்குக் கிடைத்தது. இதன் விளைவாக இந்து சமயத்தை சீர்திருத்தி அமைக்க வேண்டுமென விரும்பினார். கி.பி. 1815 இல் கல்கத்தாவில், ஆத்மிக சபை என்பதை நிறுவினார். இதில் நடுத்தர, கீழ் தர மக்கள் கலந்து கொண்டனர். 1819 இல் வேதாந்த சாத்திரங்களின் சாரத்தை ஆங்கிலத்திலும், வங்காள மொழியிலும் வெளியிட்டார். பின்பு நான்கு உபநிடதங்களை மொழிபெயர்த்தார். 1820 இல் ஏசுவின் போதனைகளை திறனாய்வு செய்து, *ஏசுவின் கொள்கைகள் அமைதிக்கும் ஆனந்தத்திற்கும் வழிகாட்டி* என்ற நூலை வெளியிட்டார்.  
அக்காலத்தில் இந்துப் பெண்களுக்குக் கட்டாய வழக்கமாக இருந்த உடன்கட்டை ஏறல் (சதி) என்ற சமுதாயக் கொடுமையை ஒழிக்க இவர் பெரிதும் பாடுபட்டார்.
# இராசாராம் மோகன் ராய்

## பிற செயல்பாடுகள்

வேதங்கள் மற்றும் ஐந்து முக்கிய உபநிடதங்களை வங்காள மொழிக்கு மொழிபெயர்த்திருந்த அவர் அவற்றைக்கொண்டு சதி என்பதை உண்மையான இந்து மதம் ஆதரிக்கவில்லை என்று தீவிரமாக வாதாடி சதி தேவையில்லை என்று முழங்கினார். வில்லியம் பெண்டிங்க் காலத்தில் சதிக்கு எதிரான சட்டம் நிறைவேற்றப்பட்டாலும், அது ராஜா ராம்மோகன் ராயின் உழைப்பாலே நிகழ்ந்தது என்பதே உண்மை.
# முதலாவது மக்களவை

இந்திய நாடாளுமன்றத்தின் **முதலாவது மக்களவை** 1952 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இதன் பதவிக் காலம் - ஏப்ரல் 17 1952 - ஏப்ரல் 4 1957.  
| பதவி | உறுப்பினர் | பதவியிலிருந்த காலம் |  |
| --- | --- | --- | --- |
| மக்களவைத் தலைவர் | கணேஷ் வாசுதேவ மாவ்லங்கர் | 15 மே 1952 - 27 பெப்ரவரி 1956 |  |
| மடபூஷிய அனந்தசயனம் அய்யங்கர் | மார்ச் 8 1956 - ஏப்ரல் 16 1962 |  |  |
| துணை மக்களவைத் தலைவர் | மடபூஷிய அனந்தசயனம் அய்யங்கர் | 30 மே 1952 - 7 மார்ச் 1956 |  |
| சர்தார் உக்கம் சிங் | 20 மார்ச் 1956 - மார்ச் 31 1962 |  |  |
| செயலர் | எம். என். கௌல் | 27 ஜூலை 1947 - செப்டம்பர் 1 1964 | } |
# முதலாவது மக்களவை

## உறுப்பினர்கள்

முதலாவது மக்களவையின் உறுப்பினர்களின் எண்ணிக்கை கட்சிவாரியாக கீழே கொடுக்கப்பட்டுள்ளது.
| உறுப்பினர்களின் எண்ணிக்கை |  |  |
| --- | --- | --- |
| align=இந்திய தேசிய காங்கிரசு | INC | 364 |
| align=இந்திய பொதுவுடைமை கட்சி | CPI | 16 |
| align=Socialist Party | SP | 12 |
| align=கிசான் மஸ்தூர் பிரஜா கட்சி | KMPP | 9 |
| align=மக்கள் சனநாயக முன்னணி, ஐதராபாத்து | PDF | 7 |
| align=கனதந்த்ரா பரிசத் | GP | 6 |
| align=சிரோமணி அகாலி தளம் | SAD | 4 |
| align=தமிழ்நாடு உழைப்பாளர் கட்சி | TNTP | 4 |
| align=இந்து மகாசபை | ABHM | 4 |
| align=காமன்வீல் கட்சி | CWP | 3 |
| align=இந்து மகாசபை | RRP | 3 |
| align=பாரதீய ஜனசங்கம் | BJS | 3 |
| align=புரட்சிகர சோசலிசக் கட்சி | RSP | 3 |
| align=சார்க்கண்டு கட்சி | JKP | 3 |
| align=இந்தியக் குடியரசுக் கட்சி | SCF | 2 |
| align=லோக் சேவா சங்கம் | LSS | 2 |
| align=Peasants and Workers Party of India | PWPI | 2 |
| align=பார்வர்டு பிளாக் (மார்க்சிஸ்ட்) | FB(M) | 1 |
| align=கிரிலோசுகர் லோக் கட்சி | KLP | 1 |
| align=சோட்டா நாக்பூர் சந்தால் பார்னாகாசு ஜனதா கட்சி | CNSPJP | 1 |
| align=சென்னை மாகாண முசுலீம் லீக் கட்சி | MSMLP | 1 |
| align=திருவாங்கூர் தமிழ்நாடு காங்கிரசு | TTNC | 1 |
| சுயேட்சை | 37 |  |
| நியமன உறுப்பினர்கள் (ஆங்கிலோ இந்தியன்) | 2 |  |
| மொத்தம் | **489** | } |
# இரண்டாவது மக்களவை

இந்திய நாடாளுமன்றத்தின் **இரண்டாவது மக்களவை** 1957 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இதன் பதவிக் காலம் - மே 5 1957 - மார்ச் 31 1962. இதன் முக்கிய உறுப்பினர்கள்:  
| உறுப்பினர் | பதவி | பதவி வகித்த காலம் |  |
| --- | --- | --- | --- |
| மடபூஷிய அனந்தசயனம் அய்யங்கர் | மக்களவைத் தலைவர் | மார்ச் 8 1956 - ஏப்ரல் 16 1962 |  |
| சர்தார் உக்கம் சிங் | துணை மக்களவைத் தலைவர் | மார்ச் 20 1956 - மார்ச் 31 1962 |  |
| எம்.என். கௌல் | செயலர் | ஜூலை 27 1947 - செப்டம்பர் 1 1964 | } |
# இரண்டாவது மக்களவை

## கட்சிவாரியாக உறுப்பினர்களின் எண்ணிக்கை

இரண்டாவது நாடாளுமன்ற மக்களவையின் உறுப்பினர்களின் எண்ணிக்கை கட்சி வாரியாக கீழே கொடுக்கப்பட்டுள்ளது.
| கட்சியின் பெயர் | உறுப்பினர்களின் எண்ணிக்கை |  |  |
| --- | --- | --- | --- |
| இந்திய தேசிய காங்கிரசு | INC | 371 |  |
| இந்திய பொதுவுடைமை கட்சி | CPI | 27 |  |
| பிரஜா சோசலிசக் கட்சி | PSP | 19 |  |
| கணதந்திர பரஷத் | GP | 7 |  |
| சார்க்கண்டு கட்சி | JKP | 6 |  |
| இந்தியக் குடியரசுக் கட்சி | SCF | 6 |  |
| பாரதீய ஜனசங்கம் | BJS | 4 |  |
| இந்திய குடியானவர்கள் மற்றும் தொழிலாளர்கள் கட்சி | PWPI | 4 |  |
| சோட்டா நாக்பூர் சாந்தல் பர்கனாஸ் ஜனதா கட்சி | CNSPJP | 3 |  |
| பார்வர்டு பிளாக் (மார்க்சிஸ்ட்) | AIFB | 2 |  |
| மக்கள் ஜனநாயக முன்னணி | PDF | 2 |  |
| இந்து மகாசபை | ABHM | 1 |  |
| இந்திய ஒன்றிய முஸ்லீம் லீக் கட்சி | IUML | 1 |  |
| - | சுயேட்சை | - | 41 |
| நியமன உறுப்பினர்கள் (ஆங்கிலோ இந்தியன்) | - | 2 | } |
# மூன்றாவது மக்களவை

இந்திய நாடாளுமன்றத்தின் **மூன்றாவது மக்களவை** 1962 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இதன் பதவிக் காலம் - 1962 - 1967. இதன் முக்கிய உறுப்பினர்கள்:  
| எண் | உறுப்பினர் பெயர் | வகித்த பதவி | பதவியின் காலம் |
| --- | --- | --- | --- |
| 1. | சர்தார் உக்கம் சிங் | மக்களவைத் தலைவர் | ஏப்ரல் 17, 1962 - மார்ச் 16, 1967 |
| 2. | எஸ்.வி. கிருஷ்ணமூர்த்தி ராவ் | துணை மக்களவைத் தலைவர் | ஏப்ரல் 23, 1962 - மார்ச் 3, 1967 |
| 3. | எம்.என். கௌல்
எஸ்.எல். சக்தார் | பொதுச் செயலர் | ஜூலை 27, 1947 to செப்டம்பர் 1, 1964 |